**Izglītības iestādes pašnovērtējuma ziņojums**

|  |  |
| --- | --- |
| Rīga,  2021.gada 20.decembris, |  |
| (vieta, datums) |  |

Publiskojamā daļa

SASKAŅOTS

|  |  |  |
| --- | --- | --- |
|  |  | LR Izglītības un zinātnes ministrijas Profesionālās un pieaugušo izglītības departaments |
| (dokumenta saskaņotāja pilns amata nosaukums) | | |
|  |  | Anastasija Volkonska |
| (paraksts) |  | (vārds, uzvārds) |
| 2021.gada 20.decembrī |  |  |
| (datums) |  |  |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanas  datums |
| **Programmēšana** | 33 484 01 1 | Braslas iela 16, Rīga | P-17113 | 24.07.2018. | **223** | **189** |
| **Datorsistēmas, datubāzes un datortīkli** | 33 483 01 1 | Braslas iela 16, Rīga | P-17112 | 24.07.2018. | **177** | **151** |
| **Administratīvie un sekretāra pakalpojumi** | 33 346 01 1 | Braslas iela 16, Rīga | P\_1671 | 13.08.2019. | **55** | **50** |
| **Enerģētika un elektrotehnika** | 33 522 01 1 | Braslas iela 16, Rīga | P-17114 | 24.07.2018. | **82** | **76** |
| **Telekomunikācijas** | 33 523 03 1 | Braslas iela 16, Rīga | P-17116 | 24.07.2018. | **63** | **51** |
| **Elektronika** | 33 523 02 1 | Braslas iela 16, Rīga | P-17115 | 24.07.2018. | **74** | **60** |
| **Autotransports** | 33 525 01 1 | Lēdmanes iela 3, Rīga | P-17118 | 24.07.2018. | **261** | **234** |
| **Kokizstrādājumu izgatavošana** | 33 543 04 1 | Lēdmanes iela 3, Rīga | P\_3825 | 25.08.2020. | **53** | **40** |
| **Metālapstrāde** | 33 521 01 1 | Lēdmanesi ela 3, Rīga | P-17117 | 24.07.2018. | **48** | **39** |
| **Mehatronika** | 33 521 06 1 | Lēdmanes iela 3, Rīga | P-13377 | 08.02.2016. | **78** | **73** |
| **Inženiermehānika** | 33 521 02 1 | Braslas iela 16, Rīga | P\_5074 | 30.08.2021. | **59** | **56** |
| **Telemehānika un loģistika** | 33 345 12 1 | Braslas iela 16, Rīga | P-15040 | 01.02.2017. | **88** | **78** |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | **129** | Nav |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | **1,3** | Nav |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | **94** | Nav |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

**2021./2022.mācību gada prioritātes:**

1. Turpināt projekta Nr. 8.1.4.0/17/I/001   
   **„Rīgas Tehniskās koledžas infrastruktūras attīstība”** īstenošanu.

1. Turpināt dalību ESF projektā Nr.8.5.1.0/16/I/001 **„Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”.**
2. Turpināt dalību ESF projektā Nr.8.5.2.0/16/I/001 **„Nozaru kvalifikācijas sistēmas pilnveide profesionālās izglītības attīstībai un kvalitātes nodrošināšanai”.**
3. Turpināt dalību ESF projektā Nr.8.3.5.0/16/I/001 **„Karjeras atbalsts vispārējās un profesionālās izglītības iestādēs”.**
4. Turpināt pilnveidot studiju/mācību kursu saturu atbilstoši kompetencēs balstītās izglītības principiem.
5. **Izglītības iestādes darbības pamatmērķi** 
   1. Izglītības iestādes misija–**būt par**

* **pamatu konkurētspējīgas personības radīšanā inženiertehniskajās specialitātēs mainīgajos darba tirgus apstākļos;**
* **atbalstu tehnisko speciālistu karjeras izaugsmē un krustcelēs;**
* **profesionālās izglītības kompetences centru tehniskajās specialitātēs, kurā iegūt un papildināt labu zināšanu un prasmju bāzi;**
* **nozaru un starpnozaru klasteru mezglpunktu un sadarbības veicinātāju.**

2.2. Izglītības iestādes vīzija par izglītojamo –

**Mērķtiecīgs, godīgs, atbildīgs, komunikabls un radošs.**

* 1. Izglītības iestādes vērtības cilvēkcentrētā veidā –
* **Profesionālisms – mūs vieno zināšanas, prasmes un pieredze.**
* **Sadarbība – kopā mēs varam vairāk un labāk.**
* **Attīstība – mēs esam atvērti un gatavi inovācijām un pārmaiņām.**
* **Atbildība un cieņa – mums katra personība ir pašvērtība.**
* **Kompetenču izaugsme (personālam un izglītojamiem) – mēs topam labāki ik dienu.**
  1. 2020./2021.mācību gada darba prioritātes (mērķi/uzdevumi) un sasniegtie rezultāti

|  |  |  |
| --- | --- | --- |
| Nr. p.k. | Darba prioritātes | Sasniegtie rezultāti |
| 1. | Turpināt projekta Nr. 8.1.4.0/17/I/001  **„Rīgas Tehniskās koledžas infrastruktūras attīstība”** īstenošanu. | • Elektronikas laboratorijai tika iegādātas elektronikas laboratorijas ierīces un mēbeles. Šobrīd rit laboratorijas labiekārtošanas darbi.  • Uzsākti ugunsdzēsības sistēmu montāžas darbi Braslas ielā 16, Braslas  ielā 16A un Ieriķu ielā 6 Rīgā.  • Uzsākta ventilācijas sistēmas izveide mācību korpusā Braslas ielā 16A. |
| 2. | Turpināt dalību ESF projektā Nr.8.5.1.0/16/I/001 **„Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”.** | Audzēkņi iesaistīti darba vidē balstītās mācībās un mācību praksēs uzņēmumos. |
| 3. | Turpināt dalību ESF projektā Nr.8.5.2.0/16/I/001 **„Nozaru kvalifikācijas sistēmas pilnveide profesionālās izglītības attīstībai un kvalitātes nodrošināšanai”.** | Nozaru kvalifikācijas sistēma tiek pilnveidota. |
| 4. | Turpināt dalību ESF projektā Nr.8.3.5.0/16/I/001 **„Karjeras atbalsts vispārējās un profesionālās izglītības iestādēs”.** | RTK un citu izglītības iestāžu izglītojamie tiek iesaistīti karjeras atbalsta pasākumos. |
| 5. | Turpināt pilnveidot studiju/mācību kursu saturu atbilstoši kompetencēs balstītās izglītības principiem. | Darbs procesā. |

**Kritēriju izvērtējums**

* 1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izvērtēta RTK attīstības stratēģijas 2014.-2020.gadam īstenošana. Pārskata periodā realizēts absolūtais vairākums stratēģisko rīcību, panākts būtisks progress visu stratēģisko programmu un apakšprogrammu īstenošanā, tostarp kvalitatīvi īstenotas visas apakšprogrammās 1.1., 2.1., 2.3., 3.1. un 3.3. plānotās rīcības. Īpaši labi rezultāti sasniegti vides infrastruktūras un materiāli tehniskās bāzes attīstībā un studiju un mācību programmu optimizācijā, t.i.,jomās, kuras visbūtiskāk nodrošina RTK attīstības ilgtspēju un veido bāzi orientācijai uz izcilību. | Izstrādāta RTK attīstības un investīciju stratēģija 2021.-2027.gadam ar mērķi: nodrošināt vienotu vidēja termiņa redzējumu attīstībai. Stratēģija ir pēctecīgs turpinājums RTK stratēģijai 2014.-2020.gadam. |
| Pedagogu profesionālā darba kvalitāte regulāri tiek vērtēta ar mērķi – veicināt katra pedagoga patstāvīgu profesionālo kompetenču pilnveidi, palielinot atbildību par mācību un audzināšanas darba rezultātiem. | Izstrādāt un ieviest visaptverošu pedagogu darba kvalitātes monitoringa sistēmu. |
| Pedagogi un darbinieki regulāri pilnveido savu profesionālo kvalifikāciju | * Palielināt pedagogu un nozares speciālistu iesaisti pieaugušo izglītībā, paaugstināt pedagogu profesionālās kompetences darbam ar pieaugušajiem. * Palielināt to pedagogu īpatsvaru, kuri paaugstinājuši savu kvalifikāciju, stažējoties atbilstošo nozaru uzņēmumos. * Nodrošināt pedagogu kompetences pilnveidi atbilstoši konkrēto pedagogu darbības vajadzībām, tostarp digitālo prasmju, sadarbības prasmju, personības un karjeras izaugsmes vadības jomās. |
| RTK izstrādāta un darbojas personāla darba kvalitātes vērtēšanas sistēma. | Izstrādāt kompleksu un elastīgu personāla motivācijas un garantiju sistēmu. |
| Pastāvīgi notiek RTK vadības /administrācijas kompetences pilnveides process. | Mērķtiecīga un rezultatīva iesaiste ES struktūrfonda projektos, RTK izaugsmes vajadzībām atbilstošos izglītojošos pasākumos (procesos). |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| RTK īsteno gan pirmā līmeņa augstākās profesionālās izglītības (koledžas) studiju programmas, gan profesionālās vidējās izglītības programmas perspektīvās tautsaimniecības nozarēs (STEM programmas). | * Optimizēt izglītības programmu piedāvājumu, izstrādājot adaptīvas studiju/mācību programmas ar vairākiem specializācijas moduļiem. * Izstrādāt izlīdzinošā moduļa programmas izglītojamiem, kuri uzsākuši studijas 1.līmeņa profesionālās augstākās izglītības programmās pēc vispārējās vidējās izglītības vai citas profesionālās vidējās izglītības programmas apguves. * Izstrādāt un īstenot e-vidē īstenojamas tālmācības studiju/mācību programmas. * Ieviest tālmācības elementus visās studiju/mācību programmās neatkarīgi no izglītības ieguves formas. |
| RTK strādā savās darbības jomās kompetenti pedagogi. | * Nodrošināt visu pamatdarbā strādājošo pedagogu iesaisti pētnieciskajā darbībā, inovatīvu izstrādņu veidošanā, izglītojamo sagatavošanā konkursiem, izglītojamo uzņēmējspēju attīstīšanā utml. * Palielināt pedagogu iesaisti izglītības procesa nodrošināšanai nepieciešamo mācību grāmatu, mācību līdzekļu un mācību palīglīdzekļu, mācību materiālu izstrādāšanā un aktualizācijā. |
| RTK ir mūžizglītības programmu īstenošanai atbilstoši resursi, interesentiem ir iespēja tālāk izglītoties profesionālās kvalifikācijas un neformālās izglītības programmās. | * Izstrādāt jaunas pieaugušo tālākizglītības (kvalifikācijas pilnveides un pārkvalifikācijas) programmas un īstenot tās atbilstoši pieprasījumam. * Izstrādāt un atbilstoši pieprasījumam īstenot bezdarbnieku un nodarbināto pārkvalifikācijas programmas visām RTK īstenotajām studiju un mācību programmām atbilstošajās specialitātēs. |
| RTK ir izglītības procesa nodrošināšanai nepieciešamā infrastruktūra un materiāli tehniskā bāze. | * Izstrādāt vidēja termiņa rīcības plānu RTK finanšu resursu ilgtspējas nodrošināšanai, tostarp finansējuma apjoma palielināšanai un finanšu avotu daudzveidīgošanai. * Izstrādāt ilgtermiņa programmu studiju/mācību programmu īstenošanai nepieciešamo iekārtu, darbgaldu u.c. aprīkojuma regulārai atjaunošanai un/vai modernizēšanai. * Izvērtēt gaisa kvalitāti RTK telpās un izstrādāt, īstenot projektu telpu ventilācijas sistēmas izbūvei vai renovācijai visos mācību korpusos un dienesta viesnīcā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| RTK noslēgusi sadarbības līgumus ar Rīgas Tehnisko universitāti, Daugavpils Universitāti, Liepājas Universitāti, Ventspils Augstskolu un veic darbības atbilstoši tajos paredzētajam. Izveidota kooperatīvās sadarbības sistēma ar citām profesionālās izglītības iestādēm kopīgai mācību, metodiskās un materiāli tehniskās bāzes izmantošanai. | * Plānots noslēgt sadarbības līgumus ar Rēzeknes Tehnoloģiju akadēmiju, Transporta un sakaru institūtu, Latvijas Lauksaimniecības universitāti, Latvijas Jūras akadēmiju, kā arī izvērtēt iespēju slēgt līgumus ar tehniska profila augstskolām Igaunijā un Lietuvā. * Palielināt un optimizēt izglītojamo un pedagogu iesaisti starptautiskos projektos, iesaistīties jaunos un rezultatīvi darboties esošajos starptautiskajos projektos. * Sadarbībā ar augstākās un profesionālās vidējās izglītības iestādēm, kas īsteno STEM izglītības programmas, optimizēt pedagogu resursu un materiāli tehniskās bāzes kopīgu izmantošanu, * Sadarbībā ar plānošanas reģioniem un pašvaldībām izstrādāt rīcības plānu RTK apsteidzošai iesaisteivietējam pieprasījumam atbilstošas kvalifikācijas speciālistu sagatavošanā. * Izstrādāt efektīvu un rezultatīvu ārējās komunikācijas sistēmu un nodrošināt tās optimālu funkcionēšanu. * Modernizēt RTK interneta vietni. |
| Izveidota un darbojas koleģiāla padomdevēju institūcija – padomnieku konvents, kura mērķis ir veicināt RTK attīstību atbilstoši darba tirgus prasībām. RTK darbinieki aktīvi līdzdarbojas nozaru ekspertu padomēs. |
| Uzņēmumu pārstāvji ne tikai piedalās Valsts Eksaminācijas komisiju darbā, bet arī kvalifikācijas darbu izstrādes procesā. |
| Izveidota datu bāze par nozaru profesionāļiem, kuri spēj un ir gatavi iesaistīties studiju/mācību procesā (kā vieslektori, diskusiju dalībnieki, pētniecisko izstrādņu vadītāji, eksperti utml.). |
| Sadarbībā ar nozaru asociācijām un plānošanas reģioniem identificētas RTK darbībai aktuālas nozaru, to uzņēmumu reģionālās vajadzības, intereses un reģionālie sadarbības partneri. |
| Izvērtēts pieprasījums pēc RTK īstenotajām studiju programmām reģionos. Izveidota RTK filiāle Liepājā. |
| Izstrādātas ar RTK programmām saistītas reģionālas studiju programmas atbilstoši sadarbības partneru sagatavotības un nodrošinājuma līmenim, kuru īstenošana daļēji notiek uz vietas reģionos, daļēji – Rīgā, tostarp tiek īstenota studiju programmas „Inženiermehānika” kvalifikācijas „Mašīnbūves speciālists” daļēja apguve Liepājā un daļēja Rīgā, studiju programmu „Elektronika” un „Elektriskās iekārtas” daļēja apguve Daugavpilī un daļēja Rīgā. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izstrādāta un ieviesta pedagogu kvalifikācijas celšanas plānošanas un atbalsta sistēma. Katrs pedagogs un darbinieks iesaistīts profesionālās kvalifikācijas pilnveidē (dažādās organizētās formās un pašmācībā) Latvijā, ārvalstīs vai uz vietas RTK. | * Palielināt to pedagogu skaitu, kuri paaugstinājuši savu kvalifikāciju, stažējoties atbilstošo nozaru uzņēmumos. * Izstrādāt un ieviest kompleksu un elastīgu personāla motivācijas un garantiju sistēmu. * Nodrošināt visu pamatdarbā strādājošo pedagogu iesaisti pētnieciskajā darbībā, inovatīvu izstrādņu veidošanā, izglītojamo sagatavošanā konkursiem, izglītojamo uzņēmējspēju attīstīšanā utml. |
| Izstrādātas un ieviestas vadlīnijas jaunu kvalificētu pedagogu, t.sk., spējīgāko1.līmeņa augstākās profesionālās izglītības programmu absolventu iesaistei darbā RTK (pārskata periodā iesaistīti 26 jaunie pedagogi, t.sk., 12 RTK absolventi). Jaunajiem pedagogiem tiek nodrošināts pieredzējuša pedagoga – mentora atbalsts. |
| Iepriekšējā stratēģiskās plānošanas periodā panākts, ka kvalifikācijas darbu, kursa darbu un pētniecisko darbu saturs pilnveidots atbilstoši uzņēmumu vajadzībām un balstoties uz prakšu laikā gūto pieredzi. Vismaz puse, bet dažās specialitātēs 80 – 100 % kvalifikācijas darbu tematu atbilst nozares un/vai tās uzņēmumu prasībām un izstrādnes izmantotas to darbības pilnveidei. |

1. **Informācija par lielākajiem īstenotajiem projektiem par 2020./2021.māc.g.**
   1. to īsa anotācija un rezultāti;

3.1.1. 2020./2021.mācību gadā turpinājās projekta Nr. 8.1.4.0/17/I/001   
**„Rīgas Tehniskās koledžas infrastruktūras attīstība”** ieviešana un tika veiktas šādas darbības:   
• Elektronikas laboratorijai tika iegādātas elektronikas laboratorijas ierīces un   
mēbeles. Šobrīd rit laboratorijas labiekārtošanas darbi.   
•Uzsākti ugunsdzēsības sistēmu montāžas darbi Braslas ielā 16, Braslas   
ielā 16A un Ieriķu ielā 6 Rīgā.

•Uzsākta ventilācijas sistēmas izveide mācību korpusā Braslas ielā 16A.

3.1.2. RTK piedalās ESF projektā **„Profesionālo izglītības iestāžu audzēkņu dalība darba vidē balstītās mācībās un mācību praksēs uzņēmumos”** (Nr.8.5.1.0/16/I/001).

**Īstenošanas laiks**: 2017.gada 27.janvāris - 2023.gada 31.augusts.  
**Projekta mērķis: P**alielināt kvalificētu izglītības iestāžu izglītojamo skaitu pēc to dalības darba vidē balstītās mācībās vai darba devēja vadītās praktiskās mācībās un mācību praksēs.

2020./2021. mācību gadā ar projekta atbalstu uzņēmumos darba vidē balstītās mācībās piedalījās 27 izglītojamie, bet mācību praksē uzņēmumos bija 54 izglītojamie.

3.1.3. RTK piedalās ESF projektā **„Nozaru kvalifikācijas sistēmas pilnveide profesionālās izglītības attīstībai un kvalitātes nodrošināšanai”** (Nr.8.5.2.0/16/I/001).  
**Īstenošanas laiks:** 2016. gada 16. decembris – 2021. gada 31. decembris  
**Projekta mērķi:** Projekta specifiskais atbalsta mērķis ir pilnveidot profesionālās izglītības saturu un saskaņā ar Latvijas kvalifikācijas ietvarstruktūru aktualizēt un izstrādāt profesiju standartus un profesionālās kvalifikācijas prasības, kā arī izstrādāt profesionālās kvalifikācijas eksāmenu saturu, ieviešot izglītības programmu modulāro pieeju un nodrošinot nepieciešamos mācību līdzekļus programmu kvalitatīvai īstenošanai, lai tādā veidā pilnveidotu nozaru kvalifikācijas sistēmu.  
Projekta tiešais mērķis ir izstrādāt mainīgajām darba tirgus prasībām atbilstošu profesionālās izglītības saturu un nodrošināt profesionālās izglītības atbilstību Eiropas kvalifikācijas ietvarstruktūrai.

3.1.4. RTK piedalās ESF projektā Nr.8.3.5.0/16/I/001 **„Karjeras atbalsts vispārējās un profesionālās izglītības iestādēs”.**

**Īstenošanas laiks:** **2017.gada 22.septembris – 2022.gada 31.decembris**

**Projekta mērķis:** Uzlabot pieeju karjeras atbalstam izglītojamiem vispārējās un profesionālās izglītības iestādēs.

RTK strādā trīs pedagogi karjeras konsultanti, kuri, sadarbojoties ar grupu audzinātājiem un mācību priekšmetu pedagogiem, īsteno dažādus karjeras atbalsta pasākumus, t.sk., sniedzot izglītojamajiem individuālās karjeras konsultācijas, arī attālināti caur Zoom platformu.

3.1.5. RTK piedalās ESF projektā Nr. 8.4.1.0/16/I/001 **„Nodarbināto personu profesionālās kompetences pilnveide”**, piedāvājot nodarbinātajiem apgūt profesionālās tālākizglītības programmas, neformālās izglītības programmas, kā arī veikt ārpus formālās izglītības profesionālās kompetences novērtēšanu.

**Īstenošanas laiks:** 2017. gada 1. janvāris – 2023. gada 31. decembris

**Projekta mērķis:** Pilnveidot nodarbināto personu profesionālo kompetenci, lai laikus novērstu darbaspēka kvalifikācijas neatbilstību darba tirgus pieprasījumam, veicinātu strādājošo konkurētspēju un darba produktivitātes pieaugumu.

2020./2021. mācību gadā COVID-19 pandēmijas apstākļos, projekta 5.kārtas ietvaros, divas profesionālās tālākizglītības programmas: „Enerģētika un elektrotehnika” un „Telemehānika un loģistika”, pirmo reizi tika īstenotas arī attālināti, izmantojot tiešsaistes nodarbības. Sekmīgi nokārtojot kvalifikācijas eksāmenu, apliecības ar kvalifikāciju „Elektrotehniķis” ieguva 23 nodarbinātie, ar kvalifikāciju „Loģistikas darbinieks” arī 23 nodarbinātie.

1. **Informācija par institūcijām, ar kurām noslēgti sadarbības līgumi**
   1. RTK noslēgusi sadarbības līgumus ar Rīgas Tehnisko universitāti, Daugavpils Universitāti, Liepājas Universitāti, Ventspils Augstskolu un veic darbības atbilstoši tajos paredzētajam. Izveidota kooperatīvās sadarbības sistēma ar citām profesionālās izglītības iestādēm kopīgai mācību, metodiskās un materiāli tehniskās bāzes izmantošanai.
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību)

* Ētikas pamatprincipu: lojalitātes, godprātīguma un taisnīguma, tolerances un koleģialitātes, objektivitātes, atklātības un neatkarības, atbildības pret pienākumu izpildi, konfidencialitātes ieaudzināšana izglītojamos.
* Komunikabilitātes un radošuma attīstīšana izglītojamos.
  1. 2-3 teikumi par galvenajiem secinājumiem pēc mācību gada izvērtēšanas

2020./2021.mācību gads, sakarā ar ilgstošām attālinātām mācībām, emocionāli bija smags. Atsevišķi izglītojamie nespēja koncentrētiem mācību procesam. Ievērojami samazinājās komunikācijas prasmju attīstība, bet ievērojami uzlabojās datorprasmes, mācīšanās prasmes, atbildība /un pašdisciplīna.

1. **Citi sasniegumi**
   1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).
      1. 2021.gadā RTK ir ieguvusi **1.vietu Latvijas Darba devēju konfederācijas (LDDK) un karjeras portāla Prakse.lv** veidotajā darba devēju TOPā kā visnovērtētākā koledža Latvijā.
      2. 2021. gadā RTK ir ieguvusi **Erasmus akreditāciju** profesionālās izglītības un mācību jomā periodam no 2021. gada 1. marta līdz 2027. gada 31. decembrim. Erasmus akreditācijas iegūšana vienkāršo pieteikšanos mācību mobilitāšu īstenošanai un paredzēta, lai rosinātu organizācijas plānot augstas kvalitātes mobilitātes kā daļu no organizācijas attīstības pasākumu kopuma.
      3. RTK ir **„Junior Achievement Latvia”** dalībskola, kas dod iespēju izglītojamiem paaugstināt savas uzņēmējspējas, dibinot skolēnu mācību uzņēmumus, un ekonomikas skolotājiem tā ir iespēja paaugstināt profesionālo kompetenci. 2020./2021. m.g. tika dibināts skolēnu mācību uzņēmums Tea-Posin'.
      4. Izglītojamie piedalās dažādos izglītības iestādes un ārpus skolas sporta pasākumos. Tradicionāli, ka RTK izcīna vadošās vietas Latvijas profesionālās izglītības mācību iestāžu sacensībās.  
         RTK absolvējuši daudzi izcili sportisti, starp tiem olimpisko spēļu dalībnieki **Ivars Bērzups** (Kalgari olimpiskās spēles, bobslejs), **Jānis Silarājs** (Soltleiksitijas olimpiskās spēles, bobslejs), **Dmitrijs Miļkēvičs** (Atēnu un Pekinas olimpiskās spēles, vieglatlētika). Eiropas bronzas medaļniece junioriem šķēpa mešanā **Anete Kociņa**. Eiropas čempions junioriem 2016.gadā šķēpa mešanā **Kristaps Jaunpujens**. **Guntis Zālītis** – 9-kārtējs Latvijas čempions vieglatlētikā.

Katru pavasari (maija mēnesī) notiek **„Strītbola”** turnīri.

Regulāri (novembra mēnesī) notiek sacensības volejbolā **„Direktora kauss”,** kurās piedalās labākās RTK volejbola kamandas.

* + 1. Regulāri piedalāmies **Latvijas Skolu jaunatnes dziesmu un deju svētkos**, kā arī koncertējam Latvijā un ārzemēs.
    2. Regulāri piedalāmies **EuroSkills**. 2018.gadā web lapu dizainā **Gustavs Rācenājs**  un datortīklu administrēšanā **Igors Būmanis** ieguva medaļas par izcilību.
  1. **Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.**

**2020./2021.mācību gadā nedaudz uzlabojušies centralizēto eksāmenu rezultāti. Atsevišķi audzēkņi ieguvuši ļoti augstus vērtējumus.**

**Latvijas un pasaules vēsturē labākais rezultāts 85 %**


**Latviešu valodā labākais rezultāts 55,5 %**

**Matemātikā labākais vērtējums 99 %**

**Angļu valodā labākais vērtējums 94 %**

**Krievu valodā labākais vērtējums 96 %**

**Fizikā labākais vērtējums 68 %**



**Diemžēl palielinājies to izglītojamo skaits, kuri neieguva pietiekamu vērtējumu matemātikā, lai nokārtotu centralizēto eksāmenu. Pirmo gadu bija tādi izglītojamie, kuri neieguva pietiekamu vērtējumu latviešu valodā.**

**Secinājumi:**

* **RTK ir ievērojami palielinājies krievu valodā runājošo izglītojamo skaits, kuriem nav pietiekamas valsts valodas zināšanas un nav arī noturīgas vēlmes tās uzlabot.**
* **Atsevišķiem izglītojamiem ilgstošās attālinātās mācības izraisīja emocionālas problēmas un nespēju sekot mācību procesam.**
* **Vairākums izglītojamo atbildīgi spēja sekot mācību darbam, attīstot sevī patstāvīgas mācīšanās prasmes un pašdisciplīnu.**

**8.Informācija par izglītības kvalitātes indikatoriem**

**(izņemot vispārējo izglītību, profesionālās ievirzes izglītību)**

**8.1. Samazinājies atskaitīto audzēkņu skaits.**

**RTK 2020./2021.mācību gadā** (visās programmās, kursos) kopā atskaitīti **179** izglītojamie jeb **14 %**, t.sk. nepietiekama mācību sasniegumu vērtējuma, neattaisnotu mācību kavējumu vai nepareizas karjeras izvēles dēļ tika atskaitīti**76** izglītojamie jeb **6 %. Gada laikā panākts uzlabojums par 1,9 %.**

**8.2. Saglabāts pietiekami liels izglītojamo skaits, kuru vērtējums profesionālās kvalifikācijas eksāmenos septiņas balles un augstāks.**

**RTK 2020./2021**.**mācību gadā 72 procentiem izglītojamo**, kuri ieguvuši profesionālo kvalifikāciju, vērtējums profesionālās kvalifikācijas eksāmenos **nav bijis zemāks par septiņām ballēm**. Izglītības iestādē (ieskaitot visas programmu īstenošanas vietas) profesionālās kvalifikācijas eksāmenu kārtoja **214** izglītojamo un tos nokārtoja **212** izglītojamie.

**8.3. Pedagogi ir izstrādājuši mācību un metodiskos materiālus.**

**2020./2021.mācību gadā RTK** pedagogi ir izstrādājuši 27 mācību un metodiskos materiālus izglītojamiem un pedagogiem.

**8.4. Uzlabojušies vērtējumi centralizētajos eksāmenos. Atsevišķiem izglītojamiem vērtējumi ļoti augsti.**

* 1. Pedagogu dalība profesionālās kompetences pilnveidē

|  |  |
| --- | --- |
| 2020./2021.māc.g. pedagogu skaits izglītības iestādē | **129** |
| 2020./2021.māc.g. profesionālo mācību priekšmetu pedagogu skaits izglītības iestādē | **64** |
| 2020./2021.māc.g. profesionālo mācību priekšmetu pedagogu skaits, kuri ir piedalījušies profesionālās kompetences pilnveidē | **60** |
| 2020./2021.māc.g. ieguldītie līdzekļi izglītības iestādes pedagogu profesionālās kompetences pilnveidē | **2209,00 Eur** |

* 1. Profesionālo izglītību ieguvušo skaits

|  |  |
| --- | --- |
| 2020./2021.māc.g. absolventu skaits (ieguvuši kvalifikāciju) profesionālās izglītības programmās salīdzinājumā ar izglītojamiem, kas sākuši mācības profesionālās izglītības programmās | **2020./2021.mācību gadā profesionālo kvalifikāciju ieguva 193 izglītojamie, kas sastāda 48 % no 401 izglītojamā, kuri tika uzņemti mācībām 2017.gadā.** |
| 2020./2021.māc.g. absolventu skaits (ieguvuši kvalifikāciju) profesionālās tālākizglītības programmās salīdzinājumā ar izglītojamiem, kas sākuši mācības profesionālās tālākizglītības programmās | **2020./2021.mācību gadā tālākizglītības programmās mācījās 55 izglītojamie, no kuriem profesionālo kvalifikāciju ieguva 54, kas sastāda 98 % no uzņemtajiem.** |

* 1. profesionālās izglītības programmu pieejamības veicināšana.

|  |  |
| --- | --- |
| Plāni/shēmas/programmas, kas izmantotas profesionālās izglītības pieejamības veicināšanai (atbalsta veidu pieejamība, piemēram, dienesta viesnīca, individuālās konsultācijas riska grupām, stipendijas, vides pieejamība u.tml.) | RTK mājas lapā [www.rtk.lv](http://www.rtk.lv) atrodama informācija par piedāvātajām izglītības programmām, par iegūstamām prasmēm un darba iespējām, kā arī uzņemšanas noteikumi. Interesenti var pieteikties atvērto durvju pasākumiem, kā arī individuālām konsultācijām, sazinoties ar Studiju daļu vai pedagogu-karjeras konsultantu.  Informācijas aktualizācija parasti notiek gada sākumā.  Mācību laikā izglītojamos nodrošinām ar vietu Dienesta viesnīcā.  Drošos epidemioloģiskos apstākļos izglītojamie var piedalīties mākslinieciskās pašdarbības un sporta nodarbībās.  Izglītojamie, kuri sekmīgi apgūst izvēlēto izglītības programmu, katru mēnesi saņem stipendijas. Stipendiju piešķiršanas nolikums atrodas mūsu mājas lapā.  Mācību telpas pieejamas arī personām ar kustību traucējumiem. |

* 1. izglītību ieguvušo nodarbinātība (rādītājs tiek analizēts, sākot ar 2021./2022.māc.g., ņemot vērā datus un informāciju par 2020./2021.māc.g.)

|  |  |
| --- | --- |
| Profesionālās izglītības absolventu proporcija, kuri nonākuši darba tirgū 1 gada laikā | **124 absolventu nonākuši darba tirgū; par 11 absolventiem nav iegūta informācija; 5 absolventi strādā ārzemēs** |
| Profesionālās izglītības absolventu skaits, kuri strādā nozarē un to procentuālā attiecība pret nodarbinātajiem absolventiem 1 gada salīdzinājumā | **178 absolventi, no kuriem 91 jeb 51 % strādā nozarē** |
| Profesionālās izglītības absolventu skaits, kuri turpina mācības nozarē (t.sk. augstākās izglītības pakāpē) | **66 absolventi turpina izglītību nozarē** |

* 1. apgūto prasmju izmantošana darba vietā (rādītājs tiek analizēts, sākot ar 2021./2022.māc.g., ņemot vērā datus un informāciju par 2020./2021.māc.g.)

|  |  |
| --- | --- |
| Profesionālās izglītības programmu absolventu skaits, kuri strādā izglītībai/kvalifikācijai atbilstošos amatos (informācija iegūta, izmantojot 10% absolventu aptaujas rezultātus) | **Aptaujājot 20 absolventus, iegūta informācija, ka atbilstoši kvalifikācijai strādā 14.** |
| Darba ņēmēju (absolventu) apmierinātība gada laikā pēc profesionālās izglītības programmas beigšanas ar iegūto izglītības kvalitāti (10% absolventu aptauja) | **Aptaujājot 20 absolventus, iegūta informācija, ka 18 ir apmierināti ar iegūtās izglītības kvalitāti, 2 – daļēji apmierināti.** |
| Darba devēju apmierinātība ar programmu absolventiem kopumā (fokusgrupu diskusijas, konventa diskusiju rezultāti) | **Darba devēji kopumā apmierināti ar visu izglītības programmu absolventu sagatavotību. Atsevišķos gadījumos pietrūkst komunikācijas prasmes.**  **Nepārtraukti jāpārskata profesionālo mācību priekšmetu/moduļu saturs, lai neatpaliktu un pat apsteigtu darba tirgus prasības.** |

* 1. riska grupu iekļaušanās profesionālajā izglītībā (rādītājs tiek analizēts, sākot ar 2021./2022.māc.g.)

|  |  |
| --- | --- |
| Dalībnieku skaits profesionālajā izglītībā, kas iekļauti riska grupās (PMP, citas riska grupas, ar kurām strādā izglītības iestāde) | **-** |
| Riska grupu panākumu līmenis saskaņā ar vecumu un dzimumu (absolventu skaits no riska grupām, citi panākumi) | **-** |

* 1. profesionālās izglītības programmu pieprasījuma apzināšana darba tirgū (rādītājs tiek analizēts, sākot ar 2021./2022.māc.g.

|  |  |
| --- | --- |
| Mehānismu veidi, kas lietoti profesionālās izglītības piedāvājuma aktualizēšanai nākotnes darba tirgus vajadzībām (anketēšana, fokusgrupu diskusija, konvents u.tml.) | - |
| Informācija par mehānismiem, kas lietoti, lai nodrošinātu ieinteresētās puses ar visjaunāko informāciju par nākotnes darba tirgus vajadzībām (piemēram, darbs, kurš tiek veikts ieinteresēto pušu informēšanai, sadarbība ar LDDK, nozaru organizācijām u.tml.) | - |